Ад імя ўдзельнікаў вайны слова трымаў Аляксей Іванавіч Санталаў. Прамова гэтага чалавека была прасякнута перажытым, аднак у той жа час адчуваліся нязломнасць і моц характару, якія і дазволілі нашым войскам спыніць, развярнуць, а потым і звергнуць рэжым агрэсара. “А мы – памятаем і ганарымся!” – такім быў дэвіз сённяшніх пакаленняў. Шчырую ўдзячнасць ад моладзі – пераемнікаў слаўных традыцый бацькоў і дзядоў выказала стыпендыят спецыяльнага фонду Прэзідэнта Рэспублікі Беларусь па сацыяльнай падтрымцы адораных вучняў і студэнтаў, выпускніца сярэдняй школы № 2 г. Валожына Анастасія Стэльмах.